Diari Oficial de la Generalitat Valenciana


Sumari del DOGV 9997, del 02-12-2024 (2024/12589)

RESOLUCIÓ de 21 de novembre de 2024, de la Direcció General d’Ordenació Educativa i Política Lingüística, per la qual es concedixen subvencions per al foment del valencià i el multilingüisme en l’àmbit musical per a l’exercici pressupostari de 2024.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9997

Data del DOGV
:   02-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12343

CVE
:   MNXG-D-6720-69811

Data del document
:   21-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * música
    * llengua oficial

Per l’Orde 22/2017, de 7 de juny, de la Conselleria d’Educació, Investigació, Cultura i Esport, s’aproven les bases reguladores per a la concessió de subvencions per al foment del valencià i el multilingüisme en l’àmbit musical (DOGV 8064, 16,06.2017).

Per la Resolució de 6 de juny de 2024, de la Conselleria d’Educació, Universitats i Ocupació, es van convocar les subvencions per al foment del valencià i el multilingüisme en l’àmbit musical per a l’exercici pressupostari de 2024 (DOGV 9873, 18.06.2024).

Vista l’acta de la comissió tècnica, constituïda i reunida el dia 7 de novembre de 2024, en què es concreta el resultat de l’avaluació de les sol·licituds presentades a les modalitats convocades, i una vegada estudiades i valorades.

Vist l’informe de l’òrgan instructor en què consta que, de la informació que es troba en el seu poder, es desprén que els beneficiaris complixen tots els requisits necessaris per a accedir a estes subvencions.

De conformitat amb els criteris de valoració, segons el que es disposa en l’article 12 de l’Orde de bases i el resolc sext de la Resolució de convocatòria de 6 de juny de 2024, de la Conselleria d’Educació, Universitats i Ocupació; d’acord amb la disposició addicional segona de l’Orde 22/2017, de 7 de juny, abans mencionada, i la proposta de l’òrgan instructor,

RESOLC

*Primer*

Concedir les subvencions proposades a les entitats que s’indiquen en l’annex I i assignar a cada una la quantitat que s’especifica per un import total de 697.899,96 euros (346.050,96 € per a la modalitat A: Festivals; 187.095,69 € per a la modalitat B: Concerts; 164.753,31 € per a la modalitat C: Gravacions), a càrrec de la línia S0293, «Foment del multilingüisme autocentrat en el sector privat», del capítol IV, del subprograma 422D00, «Promoció del valencià i gestió del multilingüisme», dels pressupostos de la Generalitat per a 2024.

*Segon*

Denegar la subvenció a les entitats que s’indiquen en l’annex II pel motiu que s’especifica.

*Tercer*

Les entitats beneficiàries han de complir el que establixen els articles 14 i 15 de l’Orde de bases sobre les obligacions i el reintegrament de la subvenció, el resolc nové de la convocatòria sobre la justificació i, com que són ajudes *de minimis*, el resolc tretzé de la resolució de la convocatòria.

De conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, este acte, que esgota la via administrativa, podrà ser objecte d’un recurs potestativament en reposició o directament d’un recurs contenciós administratiu, en els terminis i davant dels òrgans que s’indiquen a continuació:

a) El recurs de reposició s’haurà d’interposar davant de la Conselleria d’Educació, Cultura, Universitats i Ocupació, en el termini d’un mes des de l’endemà de publicar-se en el *Diari Oficial de la Generalitat Valenciana*.

b) El recurs contenciós administratiu s’haurà d’interposar davant del Tribunal Superior de Justícia de la Comunitat Valenciana en el termini de dos mesos a comptar de l’endemà de publicar-se en el *Diari Oficial de la Generalitat Valenciana*.

  

València, 21 de novembre de 2024

(p. d. Resolució 13.04.2022; DOGV 9328, 29.04.2022)

Ignacio Martínez Arrúe

Director general d’Ordenació Educativa i Política Lingüística

Esta disposició conté annexos. Consulteu-ne la versió en PDF.